**NOMAS TIESĪBU IZSOLES NOTEIKUMI**

1. **Vispārīgie noteikumi**
	1. Noteikumi nosaka pašvaldības nedzīvojamo telpu ar kopējo platību Raiņa ielā 25, Cēsīs, Cēsu novadā, turpmāk – Nomas objekts, nomas tiesību mutiskas izsoles kārtību, t.sk., izsoles norisi, pretendentu pieteikšanās un vairāksolīšanas kārtību, izsoles rezultātu apstiprināšanas kārtību.
	2. Nomas tiesību izsoles mērķis ir noteikt Nomas objekta nomnieku, kurš piedāvā izdevīgāko finansiālo piedāvājumu nomas tiesību nodibināšanai.
	3. Nomas objekts tiek iznomāts komercdarbības veikšanai.
	4. Nomas tiesību izsoles iznomātājs ir pašvaldības aģentūra “Cēsu novada uzņēmējdarbības un tūrisma aģentūra”, Baznīcas laukums 1, Cēsis, Cēsu novads, LV-4101, (turpmāk – Iznomātājs).
	5. Nomas tiesību izsoli organizē Komisija par nekustamā īpašuma Raiņa iela 25, Cēsis, Cēsu novads, nomas objektu nomas tiesību izsoles organizēšanu, turpmāk Komisija. Komisija atbild par izsoles norisi un ar to saistīto lēmumu pieņemšanu. Rīkojumu par komisijas izveidi izdod Cēsu novada pašvaldības izpilddirektors.
	6. Nomas tiesību izsole tiek organizēta atbilstoši Ministru kabineta 2015. gada 10. novembra noteikumiem Nr. 645 "Darbības programmas "Izaugsme un nodarbinātība" 5.6.2. specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" un 13.1.3. specifiskā atbalsta mērķa "Atveseļošanas pasākumi vides un reģionālās attīstības jomā" 13.1.3.3. pasākuma "Teritoriju revitalizācija uzņēmējdarbības veicināšanai pašvaldībās" īstenošanas noteikumi" ievērojot Ministru kabineta 2018. gada 20. februāra noteikumus Nr. 97 "Publiskas personas mantas iznomāšanas noteikumi" un Publiskas personas finanšu līdzekļu un mantas izšķērdēšanas novēršanas likumu.
	7. Izsole notiek kā atklāta finanšu piedāvājuma - nomas tiesību maksas summas par vienu kvadrātmetru vairāksolīšana. Pretendents, kurš piedāvā augstāko nomas maksu par vienu kvadrātmetru, tiek atzīts par izsoles uzvarētāju un iegūst Nomas objekta nomas tiesības.
	8. Starp nomas tiesību izsoles dalībniekiem aizliegta vienošanās, kas varētu ietekmēt nomas tiesību izsoles rezultātu un gaitu.
	9. Izsoles sludinājums tiek publicēts Cēsu novada pašvaldības tīmekļa vietnē www.cesunovads.lv.
2. **Izsoles un nomas objekts**
	1. Nomas objekts ir pašvaldībai piederošas nedzīvojamas telpas ēkā Raiņa ielā 25, Cēsīs, Cēsu novadā. Nomas objekts tiek nodots nomā ar mērķi – komercdarbības veikšana. Nomas objekta nomas tiesību izsole noris atklātā mutiskā izsolē ar augšupejošu soliievērojot nomas tiesību izsoles noteikumus, turpmāk – Izsole.
	2. Izsoles sākumcena tiek noteikta atbilstoši Nomas tiesību izsoles noteikumu 2.pielikuma tabulai “Informācija par nomas objektiem”. Izsoles sākumcena neietver maksu par Iznomātāja nodrošinātajiem komunālajiem maksājumiem (siltumapgāde, ūdensapgāde un kanalizācija, elektroapgāde, sadzīves atkritumu izvešana).
	3. Izsoles solis tiek noteikts atbilstoši Nomas tiesību izsoles noteikumu 2.pielikuma tabulai “Informācija par nomas objektiem”.
	4. Nomas tiesību ilgums: 2 (divi) gadi ar iespēju pagarināt nomas līguma termiņu normatīvajos aktos noteiktajā kārtībā.
	5. Maksa par nomas tiesībām ir izsolē nosolītā visaugstākā maksa (bez PVN).
3. **Nomas īpašie nosacījumi**
	1. Atļauts veikt Nomas objekta telpu apdares atjaunošanu, ja tas nepieciešams tās paredzētās darbības nodrošināšanai, ieguldot savus vai piesaistītos finanšu līdzekļus. Būvniecības darbi veicami, ievērojot spēkā esošo normatīvo aktu prasības, un izdevumi to veikšanai netiek kompensēti.
	2. Atļauts Nomas objektā nomas līguma darbības laikā izvietot tehnoloģiskās iekārtas, ja tas nepieciešams nomnieka darbības nodrošināšanai.
	3. Nomas objekts ir pieslēgts Cēsu pilsētas centralizētajai siltumapgādes sistēmai. Nav atļauta cita siltuma avota izmantošana.
	4. Nomniekam ir pienākums Nomas līgumā noteiktajā kārtībā un nomas līguma darbības laikā, bet ne vēlāk kā līdz 2028.gada 31.decembrim Nomas objektā:
		1. veikt investīcijas savos nemateriālos ieguldījumos un pamatlīdzekļos ne mazāk kā:
			1. Nomas objektam Nr.1 (telpu grupa Nr.004 (004-1; 004-3; 004-3)) – 7292,74 EUR (septiņi tūkstoši divi simti deviņdesmit divi *euro* un 74 centi;
			2. Nomas objektam Nr.2 (telpa Nr.008-1) – 8848,89 EUR (astoņi tūkstoši astoņi simti četrdesmit astoņi euro un 89 centi);
		2. izveidot jaunas darba vietas ne mazāk kā:
			1. Nomas objektam Nr.1 (telpu grupa Nr.004 (004-1; 004-3; 004-3) –  3 darba vietas (trīs darba vietas);
			2. Nomas objektam Nr.5 (telpa Nr.008-1) – 3 darba vietas (trīs darba vietas);
	5. Šo izsoles noteikumu 3.4. punktā norādīto sasniedzamo rādītāju vērtības ir attiecināmas, ja tās atbilst Ministru kabineta 2015.gada 10.novembra noteikumu Nr. 645 “Darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” un 13.1.3. specifiskā atbalsta mērķa “Atveseļošanas pasākumi vides un reģionālās attīstības jomā” 13.1.3.3. pasākuma “Teritoriju revitalizācija uzņēmējdarbības veicināšanai pašvaldībās” īstenošanas noteikumi” 10. un 10.1 punktam. Par šo izsoles noteikumu 3.4.punktā norādītajiem sasniedzamajiem rādītājiem Nomniekam ir pienākums informēt Iznomātāju.
	6. Nomnieks papildus nomas maksai maksā pievienotās vērtības nodokli, nekustamā īpašuma nodokli, komunālos, u.c. maksājumus atbilstoši Iznomātāja un/vai pakalpojumu sniedzēju noteiktajai kārtībai un apmēram.
4. **Izsoles dalībnieki**
	1. Par izsoles dalībnieku var kļūt fiziska vai juridiska persona, kā arī personālsabiedrība, kura saskaņā ar spēkā esošajiem normatīvajiem aktiem un šiem noteikumiem ir tiesīga piedalīties izsolē un iegūt Nomas objekta nomas tiesības.
	2. Izsolē netiks reģistrēti pieteikumi no komersantiem, kuru pamatdarbības joma (vairāk kā 50% no neto apgrozījuma) ir kādā no šīm tautsaimniecības nozarēm: elektroenerģija, gāzes apgāde, siltumapgāde, izņemot gaisa kondicionēšanu (NACE kods: D); ūdensapgāde, kā arī notekūdeņu, atkritumu apsaimniekošana un sanācija, izņemot otrreizējo pārstrādi (NACE kods: E); vairumtirdzniecība un mazumtirdzniecība, izņemot automobiļu un motociklu remontu (NACE kods: G); finanšu un apdrošināšanas darbības (NACE kods: K); operācijas ar nekustamo īpašumu (NACE kods: L); valsts pārvalde un aizsardzība, obligātā sociālā apdrošināšana (NACE kods: O); azartspēles un derības (NACE kods: R92); tabakas audzēšana (NACE kods: A01.15) un tabakas izstrādājumu ražošana (NACE kods: C12); ārpusteritoriālo organizāciju un institūciju darbība (NACE kods: U).
5. **Izsoles dalībnieku reģistrācija**
	1. Lai piedalītos izsolē, personām noteikumos noteiktajā termiņā un kārtībā ir jāreģistrējas, kā arī jāiesniedz noteikumu 5.4.punktā minētie dokumenti. Pieteikumus var iesniegt:
		1. nododot personīgi pašvaldības aģentūrā “Cēsu novada uzņēmējdarbības un tūrisma aģentūra”, Baznīcas laukumā 1, Cēsīs, Cēsu novadā, LV -4101;
		2. nosūtot pa pastu uz adresi: Baznīcas laukums 1, Cēsīs, Cēsu novadā, LV -4101. Pasta sūtījumam jābūt nogādātam šajā punktā noteiktajā vietā un termiņā. Nomas tiesību pretendents pats personīgi uzņemas nesavlaicīgas piegādes risku;
		3. nosūtot elektroniski uz elektronisko pasta adresi: bizness@cesunovads.lv.
	2. Izsoles dalībnieku reģistrācija notiek katru darba dienu no izsoles publikācijas dienas **līdz 2024.gada 20.februāra plkst.17.00**, pašvaldības aģentūrā “Cēsu novada uzņēmējdarbības un tūrisma aģentūra”, Baznīcas laukumā 1, Cēsīs, Cēsu novadā vai e-pasts: bizness@cesunovads.lv.
	3. Komisijas sekretārs nodrošina izsoles noteikumu izsniegšanu, dokumentu pieņemšanu un izsoles dalībnieku reģistrāciju atbilstoši šiem noteikumiem.
	4. Lai piedalītos izsolē:
		1. Fiziskā persona, reģistrējoties dalībai izsolē, uzrāda personu apliecinošu dokumentu un iesniedz šādus dokumentus:
			1. Izsoles pieteikumu (saskaņā ar Nomas tiesību izsoles noteikumu 3.pielikumu);
			2. rakstisku apliecinājumu, ka attiecībā uz to nav ierosināts vai pasludināts maksātnespējas process, kā arī apliecinājumu, ka tam nav maksājumu parādu (nomas maksa, nekustamā īpašuma nodoklis, maksa par komunālajiem un citiem iznomātāja nodrošinātajiem pakalpojumiem) par spēkā esošiem nomas līgumiem starp Cēsu novada pašvaldību vai tās iestādi kā iznomātāju un fizisku personu kā nomnieku;
		2. Latvijā reģistrēta juridiskā persona (pārstāvim uzrādot pasi), reģistrējoties dalībai Izsolē, iesniedz šādus dokumentus:
			1. Izsoles pieteikumu (saskaņā ar Nomas tiesību izsoles noteikumu 4.pielikumu);
			2. Pretendenta rakstisku apliecinājumu par to, ka tas nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta, vai nav uzsākta tiesvedība par pretendenta darbības izbeigšanu, maksātnespēju vai bankrotu, kā arī apliecinājumu, ka tam nav maksājumu parādu (nomas maksa, nekustamā īpašuma nodoklis, maksa par komunālajiem un citiem iznomātāja nodrošinātajiem pakalpojumiem) par spēkā esošiem nomas līgumiem starp Cēsu novada pašvaldību vai tās iestādi kā iznomātāju un Pretendentu kā nomnieku;
			3. pilnvaru pārstāvēt juridisko personu izsolē, ja juridisko personu pārstāv persona, kurai nav paraksta tiesību;
		3. Latvijā nereģistrēta juridiskā persona (pārstāvim uzrādot personu apliecinošu dokumentu), reģistrējoties dalībai Izsolē, iesniedz šādus dokumentus:
			1. Izsoles pieteikumu (saskaņā ar Nomas tiesību izsoles noteikumu 4.pielikumu);
			2. Starptautiskajos līgumos noteiktā kārtībā ārvalstī vai Latvijā izsniegtu apliecinātu komersanta reģistrācijas dokumentus, kā arī dokumentu, kas apliecina, ka pretendents nav pasludināts par maksātnespējīgu, neatrodas likvidācijas stadijā, tā saimnieciskā darbība nav apturēta vai pārtraukta, vai nav uzsākta tiesvedība par pretendenta darbības izbeigšanu, maksātnespēju vai bankrotu, kā arī par paraksta tiesīgām personām, kā arī dokumentu, kas apliecina, ka tam nav maksājumu parādu (nomas maksa, nekustamā īpašuma nodoklis, maksa par komunālajiem un citiem iznomātāja nodrošinātajiem pakalpojumiem) par spēkā esošiem nomas līgumiem starp Cēsu novada pašvaldību vai tās iestādi kā iznomātāju un Pretendentu kā nomnieku;
			3. pilnvaru personai, kura pārstāvēs juridisko personu izsolē;
	5. Pieteikumu paraksta izsoles pretendents vai tā pilnvarotā persona.
	6. Visi dokumenti iesniedzami latviešu valodā. Reģistrācijai iesniegtie dokumenti izsoles dalībniekiem netiek atdoti.
	7. Pieteikumus dalībai izsolē reģistrē to iesniegšanas secībā. Pēc šo noteikumu 5.4. apakšpunktos minēto dokumentu iesniegšanas, pretendentam tiek piešķirts kārtas numurs un izsniegta reģistrācijas apliecība.
	8. Komisija nodrošina dalībnieku reģistrāciju, iekļaujot atsevišķā reģistrā personas, kuras ir izpildījušas visus izsoles dalībniekam izvirzītos priekšnoteikumus.
	9. Ja izsoles dalībnieks nav izpildījis izsoles priekšnoteikumus, tam netiek izsniegta reģistrācijas apliecība un tas netiek pielaists izsolei, tāpat netiek reģistrēta un pielaista izsolei juridiska persona, kā arī personālsabiedrība, ja tai ir ierosināta maksātnespēja vai tās saimnieciskā darbība ir apturēta.
	10. Komisija ir tiesīga pārbaudīt izsoles dalībnieku sniegtās ziņas. Ja tiek atklāts, ka izsoles dalībnieks ir sniedzis nepatiesas ziņas, tajā skaitā, tam konstatēts maksājumu parādu (nomas maksa, nekustamā īpašuma nodoklis, maksa par komunālajiem un citiem iznomātāja nodrošinātajiem pakalpojumiem) par spēkā esošiem nomas līgumiem starp Cēsu novada pašvaldību vai tās iestādi kā iznomātāju un pretendentu kā nomnieku, viņš tiek svītrots no izsoles dalībnieku saraksta un tiek atzīta par spēku zaudējušu tam izsniegtā reģistrācijas apliecība, tādējādi viņš zaudē tiesības piedalīties izsolē, un viņam neatmaksā iemaksāto drošības naudu. Par reģistrācijas apliecības atzīšanu par spēku zaudējušu, ja pretendents ir sniedzis nepatiesas ziņas, pieteicējam tiek paziņots rakstveidā.
	11. Izsoles dalībnieks, kas ir sniedzis nepatiesas ziņas, netiek pielaists izsolē ja uz izsoles dienu ir ierosināta pretendenta maksātnespēja vai tā saimnieciskā darbība ir apturēta.
	12. Ziņas par reģistrētajiem izsoles dalībniekiem un to skaitu netiek izpaustas līdz pat izsoles sākumam. Par ziņu neizpaušanu atbildīga izsoles komisija.
6. **Izsoles norise**
	1. Izsolē var piedalīties personas, kuras atzītas par izsoles dalībniekiem un kurām izsniegtas izsoles dalībnieka reģistrācijas apliecības.
	2. Izsole notiek Nomas tiesību izsoles noteikumu 2.pielikuma tabulā “Informācija par nomas objektiem”, noteiktajā laikā Raunas ielā 4, Cēsīs, Cēsu nov., 2.stāva zālē.
	3. Pirms izsoles sākuma izsoles dalībnieki vai to pilnvarotās personas izsoles telpā uzrāda pasi vai citu personu apliecinošu dokumentu, pilnvarotās personas papildus uzrāda pilnvaru. Izsoles dalībnieks (pilnvarotais pārstāvis) paraksta rakstveida apliecinājumu, ka ir iepazinies ar izsoles norises kārtību un piekrīt izsoles noteikumiem. Ja izsoles dalībnieks vai tā pilnvarotā persona izsoles telpā nevar uzrādīt pasi vai citu personu apliecinošu dokumentu (pilnvarotā persona arī pilnvaru), tiek uzskatīts, ka izsoles dalībnieks nav ieradies uz izsoli.
	4. Izsoli vada un kārtību izsoles laikā nodrošina izsoles vadītājs.
	5. Pirms izsoles sākuma izsoles vadītājs pārliecinās par sarakstā iekļauto personu ierašanos, pārbauda reģistrācijas lapas. Izsoles vadītājs paziņo par izsoles atklāšanu un īsi paskaidro izsoles noteikumus, atbild uz pretendentu jautājumiem, ja tādi ir.
	6. Izsolei nomas tiesību vairāksolīšanā tiek pielaisti tikai tie pretendenti, kas ar Komisijas lēmumu tiek pielaisti dalībai solīšanā.
	7. Gadījumā, ja kāds no pretendentiem, kurš kādu iemeslu dēļ nav ieradies (nokavējis) uz izsoli šo noteikumu 6.2.punktā minētajā vietā un laikā, Komisija nepielaiž viņu izsolei. Ja uz izsoli 15 minūšu laikā pēc izsoles sākuma neierodas neviens no reģistrētajiem dalībniekiem, izsole tiek uzskatīta par nenotikušu.
	8. Izsoles vadītājs informē par Nomas objektu, kā arī paziņo izsoles sākumcenu, kā arī nosauc izsoles soli.
	9. Izsoles dalībnieki ar reģistrācijas kartītes starpniecību apliecina savu gatavību vairāksolīšanai.
	10. Ja uz Nomas objekta nomas tiesībām pretendē tikai viens izsoles dalībnieks, izsoli atzīst par notikušu.
	11. Iznomātājs ar nomas tiesību pretendentu slēdz nomas līgumu par nomas maksu, kas nav zemāka par izsoles sākumcenu.
	12. Ja izsolei piesakās vairāki izsoles dalībnieki un neviens nepārsola izsoles sākumcenu, izsoli atzīst par nenotikušu.
	13. Solītāji solīšanas procesā paceļ savu dalībnieka reģistrācijas numuru. Solīšana notiek tikai pa vienam izsoles solim.
	14. Solīšanas laikā izsoles vadītājs atkārto piedāvāto nomas maksu. Ja neviens no solītājiem nepiedāvā augstāku nomas maksu, izsoles vadītājs trīs reizes atkārto pēdējo piedāvāto augstāko nomas maksu un fiksē to ar izsoles āmura piesitienu. Ar to noslēdzas solīšana.
	15. Ja vairāki solītāji reizē sola vienādu nomas maksu un neviens to nepārsola, tad priekšroka dodama solītājam, kas reģistrējies ar mazāko kārtas numuru.
	16. Katrs solītājs ar parakstu apstiprina izsoles dalībnieku sarakstā savu pēdējo solīto nomas maksu. Ja tas netiek izdarīts, viņš tiek svītrots no izsoles dalībnieku saraksta.
	17. Izsolei pilnvaroto pārstāvju darbības izsolē ir saistošas izsoles dalībniekiem. Izsoles pilnvaroto pārstāvju atsaukšana vai aizstāšana ar citu izsoles pilnvaroto pārstāvi stājas spēkā ar brīdi, kad tiek iesniegts attiecīgs pārstāvja atsaukšanas vai aizstāšanas dokuments.
	18. Solītājs, kurš piedāvājis visaugstāko nomas maksu, pēc nosolīšanas nekavējoties ar savu parakstu apliecina norādītās nomas maksas atbilstību nosolītajai nomas maksai izsoles dalībnieku sarakstā. Ja tas netiek izdarīts, uzskatāms, ka nosolītājs atteicies no nomas tiesībām, viņš tiek svītrots no izsoles dalībnieku saraksta.
	19. Komisija protokolē visu izsoles gaitu. Izsoles protokolam kā pielikumu pievieno izsoles dalībnieku sarakstu un nosolītās cenas.
	20. Ja nepieciešams papildus laiks, lai izvērtētu pieteikumu atbilstību publicētajiem iznomāšanas nosacījumiem, izsoles beigās paziņo laiku un vietu, kad tiks paziņoti mutiskās izsoles rezultāti. Ja papildu izvērtējums nav nepieciešams, izsoles beigās izsoles vadītājs paziņo, ka izsole pabeigta, kā arī nosauc visaugstāko nosolīto nomas maksu un nomas tiesību pretendentu, kas to nosolījis un ieguvis tiesības slēgt nomas līgumu. Izsoles rezultātu paziņošanas procesu protokolē.
7. **Izsoles rezultātu apstiprināšana**
	1. Izsoles protokolu apstiprina Komisija.
	2. Izsoles rezultātus apstiprina tuvākajā Cēsu novada pašvaldības Attīstības un teritorijas plānošanas komisijas sēdē.
8. **Papildus nosacījumi**
	1. Izsoles dalībnieku vai to pilnvaroto personu reģistrācija izsolei uzskatāma par apliecinājumu, ka reģistrētās personas ir informētas par izsoles objekta stāvokli dabā.
9. **Nomas līgumu noslēgšana**
	1. Nomas līgums noslēdzams pēc izsoles rezultātu apstiprināšanas. Izsoles uzvarētājam atteikums slēgt līgumu jāiesniedz rakstiski septiņu darba dienu laikā no izsoles rezultātu paziņošanas dienas.
	2. Ja noteikumu 9.1. punktā minētajā termiņā izsoles uzvarētājs atsakās noslēgt nomas līgumu vai arī šajā termiņā rakstisks atteikums nav saņemts, telpu noma tiek piedāvāta dalībniekam, kurš nosolījis nākamo augstāko maksu par telpu nomas tiesībām. Izsoles dalībniekam, kurš nosolījis nākamo augstāko maksu par telpu nomu, atbilde uz piedāvājumu slēgt līgumu jāsniedz divu nedēļu laikā pēc piedāvājuma saņemšanas dienas.
	3. Iznomātājs ar Nomnieks 5 (piecu) darba dienu laikā paraksta Nomas objekta nodošanas pieņemšanas aktu.
	4. Nomas līgums nestājas spēkā, ja nomas tiesību ieguvējs noteiktajos termiņos neizpilda 9.3. punktā minētos pienākumus.
	5. Nomas līgums nestājas spēkā, ja izsole tiek atzīta par spēkā neesošu.
	6. Nomas līgums tiek slēgts atbilstoši šo noteikumu pielikumā pievienotajam līguma projektam. Puses ir tiesīgas, līguma slēgšanas laikā vienoties par nebūtiskiem līguma redakcijas grozījumiem.
10. **Nenotikusī izsole, spēkā neesoša izsole un atkārtota izsole**
	1. Izsole var tikt uzskatīta par nenotikušu, ja:
		1. neviens izsoles dalībnieks nav iesniedzis pieteikumu vai uz izsoli nav ieradies neviens izsoles dalībnieks;
		2. nav pārsolīta izsoles sākumcena.
	2. Cēsu novada pašvaldības Attīstības un teritorijas plānošanas komisija var atzīt izsoli par spēkā neesošu un var rīkot atkārtotu izsoli:
		1. ja neviens no izsoles dalībniekiem, kurš atzīts par nosolītāju, nenoslēdz nomas līgumu noteiktajā termiņā;
		2. ja Nomas objektu iegūst persona, kurai nav bijušas tiesības piedalīties izsolē;
		3. ja izsole notikusi citā vietā un laikā, nekā norādīts sludinājumā.
	3. Komisijai ir tiesības pārtraukt izsoli, ja tiek iegūta pietiekama informācija un pārliecība, ka pastāv noruna kādu atturēt no piedalīšanās izsolē vai starp pretendentiem pastāv vienošanās, kas var ietekmēt izsoles rezultātus vai gaitu.
	4. Komisija patur tiesības jebkurā brīdī pārtraukt izsoli, ja tā konstatē jebkādas nepilnības izsoles noteikumos.
	5. Pretenzijas ar attiecīgiem pierādījumiem par 10.2.punktā minētajiem pārkāpumiem var pieteikt Komisijai ne vēlāk kā 5 (piecu) darba dienu laikā pēc izsoles norises dienas. Komisija 3 (trīs) darba dienu laikā pieņem lēmumu par izsoles atzīšanu par spēkā neesošu vai pretenzijas noraidīšanu.
11. **Komisijas tiesības un pienākumi**
	1. Komisijas darbu vada tās priekšsēdētājs. Komisijas priekšsēdētājs nosaka Komisijas sēžu vietu, laiku un kārtību, sasauc un vada Komisijas sēdes. Komisijas darbu, tai skaitā izsoles norises dokumentēšanu, nodrošina Komisijas sekretārs.
	2. Komisijas locekļi nedrīkst būt nomas tiesību pretendenti, kā arī tieši vai netieši ieinteresēti Nomas objekta iznomāšanas procesa iznākumā.
	3. Komisija ir tiesīga pieņemt lēmumu, ja tās sēdē piedalās vismaz puse no Komisijas locekļiem.
	4. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir priekšsēdētāja balss.
	5. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu.
	6. Izsoles noslēguma protokolā norāda šādu informāciju:
		1. Iznomātajā nosaukums un adrese, izsoles veids, nomas tiesību priekšmets;
		2. datums, kad publicēts paziņojums par izsoli;
		3. izsoles komisijas sastāvs un tās izveidošanas pamatojums;
		4. pretendentiem izvirzītās prasības;
		5. izsoles nosacīta nomas maksa;
		6. pieteikumu iesniegšanas termiņš un mutiskas izsoles vieta, datums un laiks;
		7. pieteikumus iesniegušo pretendentu vārds, uzvārds vai nosaukums, un citi šo personu identificējošie dati;
		8. pretendenta nosaukums, ar kuru nolemts slēgt Nomas līgumu, nomas maksa un līguma darbības termiņš;
		9. pamatojums lēmumam par pretendenta izslēgšanu no dalības izsolē;
		10. lēmuma pamatojums, ja Iznomātājs pieņēmis lēmumu pārtraukt izsoli.
	7. Iznomātājs nodrošina, ka izsoles noslēguma protokols ir pieejams pretendentiem 3 (trīs) darba dienu laikā no Komisijas lēmuma pieņemšanas par izsoles rezultātu.
	8. Komisijas pienākumi:
		1. nodrošināt izsoles dokumentu izstrādāšanu, izsoles gaitas protokolēšanu un atbildēt par tās norisi;
		2. vērtēt pretendentus un to iesniegtos pieteikumus saskaņā ar šiem izsoles noteikumiem, kā arī citiem normatīvajiem aktiem;
		3. pieņemt lēmumu par izsoles protokolu apstiprināšanu un iesniegšanu Cēsu novada pašvaldības izpilddirektorei izsoles rezultātu apstiprināšanai;
		4. atbildēt uz pretendentu jautājumiem;
		5. paziņot visiem pieteikumus iesniegušajiem pretendentiem lēmumu par izsoles rezultātu, nosūtot informāciju uz viņu pieteikumā norādīto e-adresi vai e-pasta adresi.
12. **Komisijas lēmuma pārsūdzēšana**
	1. Izsoles dalībniekiem ir tiesības iesniegt sūdzību Cēsu novada domei par komisijas veiktajām darbībām 5 (piecu) darba dienu laikā no komisijas lēmuma pieņemšanas. Ja sūdzība iesniegta pēc noteiktā termiņa, tā netiek izskatīta.
	2. Ja komisijas lēmums tiek pārsūdzēts, attiecīgi pagarinās šajos Noteikumos noteiktie termiņi.
	3. Izskatot sūdzību, Cēsu novada dome pieņem lēmumu, kas tiek paziņots visiem izsoles dalībniekiem, nosūtot to uz viņu pieteikumā norādīto e-pasta adresi.

**Publicējamā informācija par ēku un Nomas objektu izsolēm**

|  |  |
| --- | --- |
| **Nomas objekta iznomātājs** | Pašvaldības aģentūra “Cēsu novada , uzņēmējdarbības un tūrisma attīstības aģentūra”, Baznīcas laukums 1, Cēsis, Cēsu novads, LV-4101 |
| **Nomas objekts** | Nomas objektus atbilstoši ēkas kadastrālās uzmērīšanas lietai, skatīt tabulā “Informācija par nomas objektiem” (Nomas tiesību izsoles noteikumu 2.pielikums) Iznomājot pretendentam 1 m2 telpu platības, vienlaicīgi tiek iznomātas arī 0.57 m2 nomājamās daļas platības no ēkas koplietošanas un tehniskajām telpām. |
| **Ēkas adrese** | Raiņa iela 25, Cēsis, Cēsu novads |
| **Ēkas kadastra apzīmējums** | 4201 0052 407 003 |
| **Ēkas galvenais lietošanas veids** | 1220 – Biroju ēka |
| **Nomas objekta izmantošanas mērķis** | **Komercdarbības veikšana** – īstenojot Iznomātāja projektu “Degradēto teritoriju revitalizācija Cēsu novadā. IV kārta” Nr. 5.6.2.0/22/I/004 Eiropas Reģionālās attīstības fonda darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” un 13.1.3. specifiskā atbalsta mērķa "Atveseļošanas pasākumi vides un reģionālās attīstības jomā" 13.1.3.3. pasākuma "Teritoriju revitalizācija uzņēmējdarbības veicināšanai pašvaldībās" īstenošanas noteikumi” ietvaros. Nomas objekts tiek iznomāts Nomniekam komercdarbības veikšanai, kas nedrīkst būt saistīta ar šādām tautsaimniecības nozarēm (atbilstoši Eiropas Parlamenta un Padomes 2006. gada 20. decembra Regulai (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (Eiropas Savienības Oficiālais Vēstnesis, 2006. gada 30. decembris, Nr. L 393) Nomnieka pamatdarbībā (nepārsniedz 50 procentus no neto apgrozījuma) Nomas objekta teritorijā: * elektroenerģija, gāzes apgāde, siltumapgāde, izņemot gaisa kondicionēšanu (NACE kods: D);
* ūdensapgāde, kā arī notekūdeņu, atkritumu apsaimniekošana un sanācija, izņemot otrreizējo pārstrādi (NACE kods: E);
* vairumtirdzniecība un mazumtirdzniecība, izņemot automobiļu un motociklu remontu (NACE kods: G);
* finanšu un apdrošināšanas darbības (NACE kods: K);
* operācijas ar nekustamo īpašumu (NACE kods: L);
* valsts pārvalde un aizsardzība, obligātā sociālā apdrošināšana (NACE kods: O);
* azartspēles un derības (NACE kods: R92);
* tabakas audzēšana (NACE kods: A01.15) un tabakas izstrādājumu ražošana (NACE kods: C12);
* ārpusteritoriālo organizāciju un institūciju darbība (NACE kods: U).
 |
| **Kultūras piemineklis** | Nē  |
| **Iznomāšanas termiņš** | 2 (divi) gadi ar iespēju pagarināt nomas līguma termiņu normatīvajos aktos noteiktajā kārtībā |
| **Nomas maksa (izsoles sākumcena), EUR mēnesī, bez PVN** | Nomas maksa – 4,98 EUR/m2 (četri *euro* un 98 centi par kvadrātmetru. |
| **Nepieciešamie kapitālieguldījumi** | Nomniekam ir tiesības veikt Nomas objektā telpu apdares atjaunošanu, ja tas nepieciešams tās paredzētās darbības nodrošināšanai, ieguldot savus vai piesaistītos finanšu līdzekļus. Tāpat Nomniekam, Līguma darbības laikā, ir tiesības Nomas objekta telpās izvietot papildus tehnoloģiskās iekārtas un virtuves aprīkojumu, ja tas nepieciešams nomnieka darbības nodrošināšanai. Iznomātājs nenodrošina papildus nepieciešamo elektroenerģijas jaudu.Būvniecības darbi veicami, ievērojot spēkā esošo normatīvo aktu prasības, un izdevumi to veikšanai netiek kompensēti. |
| **Tiesības nodot apakšnomā** | Nav tiesību Nomas objektu nodot apakšnomā |
| **Citi iznomāšanas nosacījumi** | Nomas objekts tiks nodots ar pieņemšanas-nodošanas aktu 5 (piecu) darba dienu laikā pēc nomas līguma parakstīšanas.Nomas maksa tiek aprēķināta katram konkrētam Nomas objektam atsevišķi pēc šādas formulas: nomas objekta m2 x 4,98 EUR = nomas maksa par Nomas objektu.Papildus nomas maksai, Nomniekam ir pienākums segt šādus maksājumus pamatojoties uz Iznomātāja izrakstīto rēķinu:* siltumenerģijas izdevumus;
* elektroenerģijas izdevumus;
* ūdens un kanalizācijas izdevumus;
* atkritumu izvešana;
* citus ēkas uzturēšanas izdevumus;

Kā arī papildus nomas maksai, Nomniekam ir pienākums maksāt pievienotās vērtības nodokli, nekustamā īpašuma nodokli.Izlietojot nomas tiesību, Nomniekam jāpiedalās Iznomātāja realizētā Projektu rādītāju sasniegšanā nomas līguma darbības laikā, bet ne vēlāk kā līdz 2028.gada 31.decembrim.Nomniekam patstāvīgi jāsaņem visi nepieciešamie saskaņojumi, atļaujas, citi dokumenti, ja tādi nepieciešami, lai Nomas objektu izmantotu Nomas līgumā norādītajam mērķim.  |
| **Pretendentu pieteikšanās laiks** | No publikācijas brīža līdz **2024.gada 20.februāra plkst. 17:00** |
| **Izsoles datums** | **2024. gada 23.februāris** |
| **Izsoles laiks** | Nomas objekta izsoles laiks norādīts tabulā “Informācija par nomas objektiem” (Nomas tiesību izsoles noteikumu 2.pielikums).  |
| **Izsoles vieta** | Raunas iela 4, Cēsis, Cēsu nov., 2.stāvs, zāle |
| **Izsoles solis** | Nomas objekta izsoles solis norādīts tabulā “Informācija par nomas objektiem” (Nomas tiesību izsoles noteikumu 2.pielikums). |
| **Izsoles veids** | Mutiska izsole, otrā izsole |
| **Norises kārtība** | Saskaņā ar izsoles noteikumiem |
| **Nomas objekta apskates vieta un laiks** | Pēc nepieciešamības, iepriekš saskaņojot laiku ar pašvaldības aģentūras “Cēsu novada uzņēmējdarbības un tūrisma attīstības aģentūras” koprades centru un radošo industriju attīstības vadītāju **Amandu Strīģeli**, tālr.: +371 25531497, e-pasts: amanda.strigele@cesunovads.lv.  |

**Informācija par nomas objektiem**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nomas objekta Nr.** | **Telpas Nr. atbilstoši ēkas kadastrālās uzmērīšanas lietas stāvu plāniem** | **Nomas objekta izvietojums ēkā** | **Nomas objekta kopējā platība, m2** | **Nomas objekta tehniskais raksturojums, specifikācija** | **Nomas maksa (izsoles sākumcena), EUR mēnesī, bez PVN** | **Nomas objekta izsoles laiks** | **Nomas objekta izsoles solis, EUR** |
|  | Telpu grupa 004 (004-1; 004-3; 004-3) | 1.stāvs | 79,2 m2 | Telpu grupa ar atsevišķu ieejas risinājumu, atsevišķu sanmezglu, garderobes vai noliktavas telpu. Potenciāli izmantojama kā maza ražotne. Pieejams ūdens pievads un kanalizācijas izvads. | 4.98 EUR/m2 | 23.02.2024.Plkst.09:00 | 00,05 EUR |
|  | Nr. 008-1 | 2.stāvs | 96,1 m2 | Biroja telpa, studija. | 4.98 EUR/m2 | 23.02.2024.Plkst.09:30 | 00,05 EUR |

PIETEIKUMS

**Nomas objekta Nr.\_\_\_**

NOMAS TIESĪBU IZSOLEI

*(aizpilda* ***fiziska*** *persona)*

Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(vārds, uzvārds, personas kods)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(deklarētā dzīvesvieta)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(elektroniskā pasta adrese, tālrunis)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*

*(bankas rekvizīti/konta numurs)*

ar šī pieteikuma iesniegšanu piesakos piedalīties Cēsu novada pašvaldības rīkotajā nomas tiesību izsolē uz Nomas objektu Nr.\_\_\_\_\_\_\_.

Nomas laikā plānotās darbības nomas objektā:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veiktās komercdarbības apraksts, NACE kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(paraksts)*

\_\_\_.\_\_\_.2024.

PIETEIKUMS

**Nomas objekta Nr.\_\_\_\_\_\_\_\_**

NOMAS TIESĪBU IZSOLEI

*(aizpilda* ***juridiska persona****/personālsabiedrība)*

Pretendents,\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(nosaukums, reģistrācijas numurs)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(juridiskā adrese, e-pasts, tālrunis)*

*Kā privāto tiesību subjekts/publisko tiesību subjekts (atzīmēt vajadzīgo),*

*kura vārdā saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*(pilnvarojuma pamatojums)*

rīkojas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*amats, vārds, uzvārds, personas kods)*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,*

*(bankas rekvizīti/konta numurs)*

ar šī pieteikuma iesniegšanu piesakos piedalīties Cēsu novada pašvaldības rīkotajā nomas tiesību izsolē uz Nomas objektu Nr.\_\_\_\_\_\_.

Nomas laikā plānotās darbības nomas objektā:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veiktās komercdarbības apraksts, NACE kods:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pārstāvja / pilnvarotās personas

amats, vārds, uzvārds\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_z.v.

 *(paraksts)*

\_\_\_.\_\_\_.2024.